ជូន​ចំពោះ​ឪពុកម្តាយ​ ឬ​អាណាព្យាបាល​ជាទីគោរព៖

នាពេលថ្មីៗនេះ កូនរបស់លោកអ្នកប្រហែលជាប៉ះពាល់នឹង**ជំងឺ** **COVID-19** ។ ជំងឺ COVID-19 គឺជាជំងឺផ្លូវដង្ហើមដែលបង្កឡើងដោយមេរោគ។ កុមារដែលកើតជំងឺ COVID-19 គួរតែសម្រាកនៅផ្ទះ រហូតទាត់តែ៖

* ពួកគេ​មិនមានគ្រុនក្ដៅ​ក្នុង​ពេលយ៉ាង​តិច​ 24ម៉ោង​ ដោយ​គ្មាន​ប្រើថ្នាំ​បញ្ចុះ​កំដៅ​។​
* រោគសញ្ញាពួកគេបានប្រសើរឡើង។

# រោគសញ្ញា​

រោគ​សញ្ញា​ចំពោះ​កុមារ​ច្រើន​តែ​ស្រាល ហើយ​អាច​រួម​មាន៖

* • គ្រន់ក្តៅ ឬ​រងារស្រៀវស្រាញ។​
* • ក្អក
* • ដង្ហក់
* • ឈឺសាច់ដុំ ឬខ្លួនប្រាណ
* •​ បាត់រសជាតិ ឬក្លិន
* • ហៀរសំបោរ
* • ចង្អោរ ក្អួត ឬរាគរូស។

# ការរាលដាល

ជំងឺ COVID-19 ងាយឆ្លងតាមខ្យល់តាមរយៈការក្អក ឬកណ្តាស់។ ផ្ទៃវត្ថូនិងដៃដែលកខ្វក់ដោយសំបោរ ឬទឹកមាត់ ក៏អាចចម្លងជំងឺនេះបានផងដែរ។

# ការ​ធ្វើ​រោគវិនិច្ឆ័យ និង​ការ​ព្យាបាល​

មនុស្សភាគច្រើនដែលមានជំងឺស្រាលមិនចាំបាច់ត្រូវការការព្យាបាលជាក់លាក់ណាមួយឡើយ។ ពួកគេ​ជាសះស្បើយ​​ដោយ​ការ​សម្រាក ផឹកទឹក និង​ថ្នាំ​បញ្ចុះកំដៅ។

កុមារដែលមានហានិភ័យខ្ពស់ប្រឈមនឹងជំងឺ COVID-19 ធ្ងន់ធ្ងរអាចទទួលបានថ្នាំ ដូចជាថ្នាំប្រឆាំង​មេរោគ​ជាដើម ដើម្បីកុំឱ្យពួកគេឈឺខ្លាំង និងមិនចាំបាច់ត្រូវការការថែទាំនៅ​មន្ទីរពេទ្យ​។

# ការ​បង្ការ

មនុស្សគ្រប់រូបដែលមានអាយុចាប់ពី 6 ខែឡើងទៅ គួរតែទទួលវ៉ាក់សាំង COVID-19 ថ្មីៗ។ នៅរដ្ឋវ៉ាស៊ីនតោន វ៉ាក់សាំងសម្រាប់កុមារគឺមិនគិតថ្លៃឡើយ។ សូមទាក់ទងអ្នកផ្តល់សេវាថែទាំសុខភាពរបស់កូនលោកអ្នក ឬស្វែងរកទីតាំងវ៉ាក់សាំងឥតគិតថ្លៃតាម **tpchd.org/kidsvax** ។

វិធីផ្សេងទៀតក្នុងការបង្ការការរាលដាលនៃជំងឺ COVID-19 រួមមាន៖

* • លាងដៃរបស់លោកអ្នកឱ្យបានញឹកញាប់និងស្អាតល្អដោយសាប៊ូ និងទឹកក្ដៅឧណ្ហៗ។ • មិនចាំបាច់ប្រើសាប៊ូប្រឆាំងបាក់តេរីឡើយ។
* • បង្រៀនកុមារឱ្យខ្ទប់​ពេល​ក្អកនិង​កណ្តាស់​ ដោយប្រើ​​ក្រដាស​ជូតមាត់ ឬ​កែងដៃ​របស់គេ។
* • បោះចោលក្រដាសជូតមាត់ ក្រោយពីប្រើរួចម្ដងៗ។
* • លាងដៃរបស់លោកអ្នកបន្ទាប់ពីប្រើក្រដាសជូតមាត់។
* • ជៀសវាង​ការប៉ះពាល់ភ្នែក​ មាត់​ និងច្រមុះ​របស់លោកអ្នក។

# ស្វែងយល់បន្ថែមទៀត

សម្រាប់ព័ត៌មានបន្ថែម សូមទាក់ទងអ្នកផ្តល់សេវាថែទាំសុខភាព។